SET ปิดเช้าบวก 2 จุด แรงเก็งงบ “บจ.” ไตรมาส 3 หนุน
SET ปิดเช้าบวก 2 จุด รับแรงซื้อหุ้นกลุ่มแบงก์ และเก็งงบไตรมาส 3/65 หนุน แนวโน้มช่วงบ่ายคาดแกว่งตัวเช่นเดียวกันช่วงเช้า ให้แนวรับ 1,580-1,585 จุด แนวต้าน 1,600-1,605 จุด
SET ปิดเช้าบวก 2 จุด รับแรงซื้อหุ้นกลุ่มแบงก์ และเก็งงบไตรมาส 3/65 หนุน แนวโน้มช่วงบ่ายคาดแกว่งตัวเช่นเดียวกันช่วงเช้า ให้แนวรับ 1,580-1,585 จุด แนวต้าน 1,600-1,605 จุด
19 ต.ค. 2565

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยในช่วงเช้าที่ผ่านมาแกว่งตัวไซด์เวย์ในกรอบแคบๆ หลังจากปรับตัวขึ้นมาค่อนมากในช่วง 2 วันที่ผ่านมา ทำให้ในวันนี้เริ่มเห็นการชะลอตัว แต่ยังมีแรงซื้อเข้ามาในกลุ่มหุ้นที่เตรียมทยอยประกาศผลการดำเนินงานออกมา เช่น กลุ่มแบงก์ที่มีแรงซื้อเข้ามาต่อเนื่อง ซึ่งสามารถช่วยผลักดันดัชนีได้
อย่างไรก็ตาม มีแรงกดดันมาจากแรงขายหุ้นพลังงานขนาดใหญ่ ได้แก่ PTTEP หลังจากราคาน้ำมันและราคาก๊าซธรรมชาติกลับมาปรับตัวลดลง รวมถึงมีแรงขายจากหุ้น DELTA เข้ามากดดันดัชนีทำให้ไปไม่ถึงแนวต้านสำคัญที่ 1,600 จุด
ส่วนตลาดหุ้นอื่นในภูมิภาคเอเชียช่วงเช้าเคลื่อนไหวบวกและลบสลับกัน
สำหรับแนวโน้มในช่วงบ่ายคาดว่าดัชนียังคงแกว่งไซด์เวย์ต่อไปในลักษณะเดียวกับช่วงเช้า เนื่องจากยังไม่มีปัจจัยใหม่ที่ส่งผลต่อตลาดอย่างมีนัยสำคัญ ช่วงนี้ยังต้องติดตามการประกาศผลประกอบการไตรมาส 3/65 ของบริษัทจดทะเบียนที่จะเริ่มทยอยออกมา รวมถึงโอกาสที่จีนจะผ่อนคลายมาตรการ Zero Covid ซึ่งจะเป็นภาพบวกต่อไทยที่จะได้รับอานิสงส์ไปด้วย ให้แนวรับ 1,580-1,585 จุด แนวต้าน 1,600-1,605 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 1,006.95 ล้านบาท ปิดที่ 107.00 บาท เพิ่มขึ้น 2.00 บาท
PTTEP มูลค่าการซื้อขาย 989.26 ล้านบาท ปิดที่ 168.50 บาท ลดลง 1.50 บาท
BDMS มูลค่าการซื้อขาย 947.26 ล้านบาท ปิดที่ 28.25 บาท ลดลง 0.50 บาท
DELTA มูลค่าการซื้อขาย 865.59 ล้านบาท ปิดที่ 670.00 บาท ลดลง 8.00 บาท
CPALL มูลค่าการซื้อขาย 850.28 ล้านบาท ปิดที่ 68.50 บาท ราคาไม่เปลี่ยนแปลง